หามือดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

เมื่อธนาคารกรุงเทพ ธนาคารพาณิชย์อันดับหนึ่งของไทย ได้รับใบอนุญาตให้เปิดดำเนินการธนาคารท้องถิ่นในประเทศจีน นับเป็นความภาคภูมิใจอย่างยิ่งยวดของบอส ชาตรี โสภณพนิช ประธานกรรมการ ธนาคารกรุงเทพ 
บอสบอกว่า แบงก์กรุงเทพเป็น 1 ใน 5 ธนาคารเอเชีย ที่ได้รับใบอนุญาตทำธนาคารท้องถิ่นในจีน แบงก์เป็นธนาคารไทยแห่งแรกที่ได้รับใบอนุญาต ถือเป็นความภาคภูมิใจของนักธุรกิจไทยอย่างแรง
แต่ที่บอสประหลาดใจก็คือ ธนาคารที่ร่วมทุน หรือแค่เริ่มต้นบุกเข้าไปในจีน กลับมีข่าวเปรี้ยงปร้างว่าจะบุกจีน ในขณะที่ธนาคารกรุงเทพที่ได้ใบอนุญาตแล้ว และเปิดดำเนินการไปแล้วตั้งแต่วันที่ 28 ธ.ค. 2552 เมื่อปลายปีที่แล้ว
ว่าแล้ว บิ๊กบอสก็ส่ายหน้าว่า ทำไมข่าวที่ดีๆ อย่างนี้ไม่ใหญ่บิ๊กบึ้มอย่างที่ควรจะเป็น มันไปติดขั้นตอนตรงไหน ทำไมถึงเป็นอย่างนี้
แหมสปาย 008 คันปากอย่างยิ่ง ที่จะบอกว่า ไม่รู้ว่าไอ้โม่งในสำนักกรรมการผู้จัดการใหญ่คนไหน สั่งให้ตัดรายละเอียดของธนาคารท้องถิ่นในจีน ที่แบงก์กรุงเทพตั้งชื่อว่า Bangkok Bank (China) Company Limited เป็นบริษัทจำกัดที่จัดตั้งขึ้นตามกฎหมายของสาธารณรัฐประชาชนจีน ด้วยทุนจดทะเบียน 4,000 ล้านเหรินหมินปี้ (ประมาณ 2 หมื่นล้านบาท) มีสำนักงานใหญ่อยู่ที่นครเซี่ยงไฮ้
ข่าวที่ส่งมาให้นักข่าวน่ะ ไม่มีอะไรเร้ย ทำให้สื่อหลายแห่งเอาข่าวใหญ่ไปทำข่าวย่อย ให้บิ๊กบอสชอกช้ำใจ ทำไมข่าวดีอย่างนี้ไม่มีใครสนใจ
ว่าแล้วบอสก็ปวดหัว เพราะจนป่านนี้ยังหามือดีระดับรองกรรมการผู้จัดการ หรือผู้ช่วยกรรมการผู้จัดการ มาดูแลงานประชาสัมพันธ์
นายชาติศิริ กล่าวว่า ช่วงแรกจะยังคงมี 4 สาขาในประเทศจีนเท่าเดิม คือ สาขาเซี่ยงไฮ้ ปักกิ่งเซียะเหมิน และเสิ่นเจิ้น เป็นลักษณะการโอนบัญชีทรัพย์สินให้เป็นของธนาคารกรุงเทพประเทศจีน โดยจะเป็นองค์กรที่มีคณะกรรมการบริหารและการดำเนินธุรกิจเป็นเอกเทศ ไม่ได้ขึ้นต่อกิจการธนาคารต่างประเทศเหมือนเช่นที่ผ่านมา
คณะกรรมการธนาคารใหม่นี้นายชาติศิริจะเป็นประธานกรรมการนายประสงค์ อุทัยแสงชัย ดำรงตำแหน่งรองประธานกรรมการ และนายสุวัชชัย ทรงวานิช เป็นกรรมการผู้จัดการใหญ่ พร้อมผู้บริหารและพนักงานประจำราว 100 คน
สำหรับแผนการขยายสาขานั้นตามกฎของทางการจีนได้กำหนดไว้ว่าทุก 6 เดือน ธนาคารสามารถขออนุญาตเปิดสาขาเต็มรูปแบบได้1 แห่ง ส่วนสาขาย่อยจะเปิดจำนวนเท่าใดไม่มีการกำหนด ดังนั้น ธนาคารก็จะยื่นขอเปิดสาขาตามสิทธิที่ได้รับโดย 10 ปีแรก กำหนดในแผนงานที่จะเปิดสาขาไม่ต่ำกว่า 50 สาขาโดยจะเป็นสาขาเต็มรูปแบบ 20 สาขา และสาขาย่อย 30 สาขา
ทั้งนี้ ทุกสาขาสามารถทำธุรกรรมเป็นสกุลเงินเหรินหมินปี้ได้ควบคู่ไปกับสกุลเงินตราต่างประเทศอื่นๆ โดยธนาคารมีแผนที่จะขยายบริการธนาคารบุคคลไปตามสายลูกค้าธุรกิจที่ธนาคารมีความสัมพันธ์ที่แนบแน่นอยู่แล้วเป็นทุนเดิม ส่วนทำเลที่ตั้งก็จะเป็นจุดสำคัญทางธุรกิจ และแหล่งที่ตั้งโรงงานในทุกมณฑล
สำหรับรูปแบบการให้บริการนั้นหลักๆ ธนาคารยังให้บริการรองรับนักธุรกิจและนักลงทุนจากประเทศต่างๆ ในภูมิภาคเอเชียที่เข้าไปลงทุนในประเทศจีนเป็นหลักเช่นเดิม ทั้งทางด้านสินเชื่อ บริการเพื่อธุรกิจส่งออกและนำเข้า บริการโอนเงิน บริการบริหารเงิน เป็นต้น และในฐานะธนาคารท้องถิ่น (Wholly ForeignFunded Bank) ทำให้ธนาคารสามารถขยายบริการไปยังลูกค้าท้องถิ่น
นายกรณ์ จาติกวณิช รมว.คลังกล่าวว่า เหตุการณ์นี้แสดงถึงสายสัมพันธ์ระหว่างสองประเทศที่นับวันจะยิ่งแน่นแฟ้นขึ้น ขณะเดียวกันก็เป็นการส่งเสริมบทบาทของประเทศไทยในภูมิภาคนี้ให้โดดเด่นยิ่งขึ้นจบ—
ทอดตาไปทั่วแบงก์ ถ้าถามสปาย 008 ขอยกมือเชียร์ หนุ่มต่อ ปิยะ ซอโสตถิกุล ผู้ช่วยกรรมการผู้จัดการ ที่มีครบเครื่องทั้งเรื่องบุ๋นและเรื่องบู๊ รวมทั้งลูกล่อลูกชน และครีเอทีฟที่จะทำพีอาร์แบงก์ให้โดดเด่นสู้แบงก์อื่นได้ ส่วนผู้บริหารคนอื่นบริโภคกุ้งมากเกินไป ไม่เหมาะมาเป็นมือพีอาร์แบงก์ดอก จะบอกให้